***Примерни задачи от състезанията за 4 клас***

*В състезанието „Родна реч” обикновено първите 5-6 въпроса от теста са свързани с четене с разбиране. Например:*

**Прочети текста и отговори на въпросите от 1 до 6.**

*Следващите въпроси са насочени към правопис, пунктуация, граматика.*

1. Посочете изречението, в което има синоними:

а/ Каквото повикало, такова се обадило.

б/ Ситият на гладния не вярва.

в/ Не врат, а шия.

г/ Неволята отстъпва, когато волята настъпва.

2. Кое изречение е написано вярно:

а/ Ученика прочете докладът си.

б/ Пролетния вятър разтопи снега.

в/ Залезът заплени туристите.

г/ Аз поздравих треньорът.

3. Попълнете липсващите думи в разговора, като спазвате речевия етикет на общуване.

- ––––––––––––––––, колеги! ––––––––––––––––– ––––– най-сърдечно с настъпването на новата учебна година! На –––––––––– професионализъм и всеотдайност дължим успехите на нашите ученици. Желая –––– творческо вдъхновение, сили и любов към децата!

4. Митът е:

а/ свещен разказ, с който в древността си обяснявали произхода на света

б/ вярата и почитането на боговете

в/ народното творчество

г/ превръщането на Хаоса в Космос  
  
5. Обясни правописа на думата *изкарал*.

Чува се С, защото …………………………………………………………………………………….

Пишем З, защото ……………………………………………………………………………………..

6. В изречението *Сред цветята в градината расте красив крем* ще откриеш дума, която има „вкусен“ омоним. Досещаш ли се коя е тя? Напиши изречение с нея като я употребиш с другото ѝ значение.

……………………………………………………………………………………………………………………………………………………………………………………………………